கேள்வி: திருவான்மியூர் வால்மீகி கோவில் குறித்து விரிவாக சொல்லுங்கள்.
பதில்: வால்மீகி கோவில் (''Valmiki temple'') தமிழ்நாடு, சென்னையின் ஒரு பகுதியான திருவான்மியூர் அமைந்துள்ள இந்துக் கோவிலாகும். இது இராமாயணம் எழுதிய வால்மீகி முனிவருக்கான கோவில். சிறு மண்டபம் போலமைந்துள்ள இக்கோயில் சுமார் 4950 ஆண்டுகள் பழமையானது.
கேள்வி: திருவான்மியூர் வால்மீகி கோவில் - அமைவிடமும் நிர்வாகமும் குறித்து விரிவாக சொல்லுங்கள்.
பதில்: வால்மீகி கோவில் திருவான்மியூரின் பேருந்து நிலையத்திற்கு அருகாமையில் கிழக்குக் கடற்கரைச் சாலையில் அமைந்துள்ளது. அதே தெருவின் மறுபுறம் இக்கோயிலுக்கு எதிர்ப்புறத்தில் திருவான்மியூர் மருந்தீசுவரர் கோயில் உள்ளது. மருந்தீசுவரர் கோயில் நிர்வாகத்தின் கீழ் இக்கோயில் கண்காணிக்கப்படுகிறது.
கேள்வி: திருவான்மியூர் வால்மீகி கோவில் - சிறப்பு குறித்து விரிவாக சொல்லுங்கள்.
பதில்: சிறு மண்டபம் போலமைந்துள்ள இக்கோயில் சுமார் 4950ஆண்டுகள் பழமையானது. வால்மீகி முனிவரின் பெயரால் இப்பகுதி திருவான்மியூர் எனப் பெயர் பெற்றது. மருந்தீசுவரர் கோவிலுக்கு அருகிலுள்ள திருவான்மியூரின் ஒரு பகுதி வால்மீகி நகர் எனப் பெயரிடப்பட்டுள்ளது. தெற்கு நோக்கி கடற்கரை வழியே பயணப்பட்ட வால்மீகி இவ்விடத்தில் ஓய்வெடுத்ததாக மரபுவழிச் செய்தி நிலவுகிறது. சென்னையிலே கோயம்பேடு எனும் தளத்தில் வான்மீக ஆசிரமம் உள்ளது தற்போதைய திருக்கோவிலான குரங்காலீஸ்வரர் கோவிலில் பின்புறமே வான்மீக ஆசிரமம் அமைந்துள்ளது. ராமாயணம் காலத்தில் ராமபிரானின் மகன்கள் ஆகிய லவன் மற்றும் குசன் இருவரும் சேர்ந்து இத்தல இறைவனை பூஜித்ததால் குச்சலவபுரீஸ்வரர் என்றும் மற்றொரு பெயர் உள்ளது. வான்மீக முனிவர் திருக்கோவில் கோவில் மட்டுமல்ல ஜீவசமாதி என்று கருதப்படுகிறது
கேள்வி: திருவான்மியூர் வால்மீகி கோவில் - சிக்கலும் தீர்வும் பற்றி தகவல் சொல்.
பதில்: கிழக்குக் கடற்கரையில் போக்குவரத்து நெரிசலான இடத்தில் சாலையின் நடுவே இக்கோயில் அமைந்துள்ளதால் ஒரு சமயம் சாலை விரிவுபடுத்தும் திட்டத்தின் கீழ் அகற்றப்படும் சிக்கலுக்கு உள்ளானது. ஆனால் கோவில் நிர்வாகிகளின் முயற்சியால் அது தடுக்கப்பட்டு, இப்போது இக்கோயில் சாலையைப் இரண்டாகப் பிரித்து போக்குவரத்தை ஒருவழிப்படுத்தும் இடைப்பிரிப்பாக போக்குவரத்துக்கு இடைஞ்சலின்றி உதவும்விதத்தில் நிலைப்பட்டுள்ளது.
கேள்வி: திருவான்மியூர் வால்மீகி கோவில் - வெளியிணைப்புகள் பற்றி தகவல் சொல்.
பதில்: *[http://www.marundeeswarartemple.tnhrce.in/history-marundeswar.html திருவான்மியூர் மருந்தீசுவரர் கோவில் இணையதளம்] *[http://www.columbuslost.com/temples/Maharishi-Valmiki-Temple-at-Thiruvanmiyur/info Maharishi Valmiki Temple at Thiruvanmiyur] பகுப்பு:சென்னையிலுள்ள இந்துக் கோயில்கள்